

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2015.gada 26.novembrī Nr.**497**

(prot.Nr.**23**, **17**.§)

**Par atļauju SIA ”DLV”organizēt totalizatoru**

**un derību likmju pieņemšanas vietas**

Pamatojoties uz Azartspēļu un izložu likuma 41.panta otro daļu, 42.panta pirmo, otro, trešo, ceturto un piekto daļu, izskatot SIA ”DLV”, reģistrācijas Nr.40003227719, juridiskā adrese Maskavas ielā 198a, Rīgā, 2015.gada 28.oktobra iesniegumus Nr.361 un Nr.362 ar lūgumu atļaut atvērt totalizatoru un derību likmju pieņemšanas vietu, organizējot to SIA “DLV” nomātajās telpās Daugavpilī, Smilšu ielā 92B un Viestura ielā 10, izvērtējot iesniegumos minēto totalizatora un derību likmju pieņemšanas vietu atbilstību Azartspēļu un izložu likumā noteiktajām prasībām un ar Daugavpils pilsētas domes 2013.gada 12.decembra lēmumu Nr.594 apstiprinātajām vadlīnijām azartspēļu regulēšanai Daugavpils pilsētas pašvaldībā, ņemot vērā Daugavpils pilsētas domes Izglītības un kultūras jautājumu komitejas 2015.gada 19.novembra sēdes protokolu Nr.25, atklāti balsojot: PAR – 12 (V.Bojarūns, V.Borisjonoks, P.Dzalbe, A.Gržibovskis, R.Joksts, J.Lāčplēsis, A.Nikolajevs, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – 1 (N.Petrova), **Daugavpils pilsētas dome nolemj:**

Atļaut sabiedrībai ar ierobežotu atbildību ”DLV”, (reģistrācijas Nr.40003227719, juridiskā adrese: Maskavas iela 198A, Rīga), papildus azartspēlēm atvērt totalizatora un derību likmju pieņemšanas vietu un organizēt attiecīgās azartspēles telpās Daugavpilī, Smilšu ielā 92B un Viestura ielā 10.

Pielikumā: Lēmuma pamatojums.

Domes priekšsēdētājs *(personiskais paraksts)* J.Lāčplēsis